
DR 30.6.2009  

 
 

57 

Akan tetapi dalam gate keeper kita ini, Jawatankuasa Aduan ini, tidak ada satu 
tempoh masa menetapkan berapa lama untuk beri balik laporan kepada suruhanjaya.  Jadi 
apa yang saya cadangkan ialah dalam seksyen 26 ini, yang asal ini mengatakan, “Maka 
Jawatankuasa Aduan hendaklah membuat satu laporan kepada suruhanjaya mengenai 
aduan ini dan dapatannya, dan membuat syor supaya suruhanjaya menolak aduan itu..” 
Saya cadangkan selepas “suruhanjaya mengenai aduan ini dan dapatannya,...”, 
dimasukkan perkataan “dalam jangka masa enam minggu selepas aduan tersebut 
didaftarkan dengan Suruhanjaya Integriti Agensi Penguatkuasaan”. 

■ 1510 

 Ini akan menjadikan seksyen 26 ini konsisten dengan seksyen 27(3), seksyen 
27(7) dan juga seksyen 32 dan seksyen 30(3) dan juga akan menjadikan siap ini lebih 
berkesan. Terima kasih. 

Tuan Pengerusi [Datuk Ronald Kiandee]: Masalahnya ialah bahawa pindaan 
sebagaimana yang tertera di dalam kertas pindaan yang telah dibentangkan oleh Yang 
Berhormat Sungai Siput sekarang ini terbuka untuk dibahas. Sila Yang Berhormat Menteri. 

3.12 ptg. 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Tuan Pengerusi, kerajaan telah terima cadangan pindaan ini. Cadangan enam 
minggu selepas aduan tersebut didaftarkan dengan Suruhanjaya Integriti Agensi 
Penguatkuasaan adalah terlalu lama bagi hal perkara ini. Enam minggu lama pada 
pandangan kita. 

Hal perkara dalam subseksyen 26(4) ini ialah berkenaan dengan keadaan apabila 
Jawatankuasa ingin membuat syor untuk menolak sesuatu aduan. Pada pandangan saya, 
enam minggu hanya untuk membuat syor kepada suruhanjaya untuk menolak sesuatu 
aduan adalah terlalu lama dan tidak wajar. 

Biarlah suruhanjaya menentukan tempoh masa yang sesuai mengikut budi 
bicaranya. Suruhanjaya dijangka akan menetapkan prosedur yang lebih cepat.  
Suruhanjaya boleh menetapkan Standard Operating Procedure yang perlu diikuti oleh 
Jawatankuasa Aduan dalam peraturan-peraturan yang dibuat. Adalah dijangkakan bahawa 
masa yang lebih wajar bagi tindakan yang perlu diambil bagi hal perkara ini ialah paling 
awal 14 hari atau paling lewat empat minggu. 

Biarlah suruhanjaya menetapkan sendiri melalui peraturan-peraturan ini dan Tuan 
Pengerusi, saya akan menjamin iaitu pindaan Yang Berhormat Sungai Siput ini dibawa 
yang mahukan dikenakan masa enam minggu dan tidak dipersetujui oleh pihak kerajaan, ini 
akan kita sampaikan perbahasan ini kepada pihak suruhanjaya nanti apabila mereka 
bermesyuarat untuk melihat, apabila hendak menentukan masa nanti melihat tentang the 
spirit di kalangan Ahli-ahli Parlimen berkenaan dengan masa ini. Yang Berhormat cadang 
enam minggu tetapi pihak kerajaan cadang paling lewat empat minggu. Akan tetapi sebaik-
baiknya 14 hari. 

Jadi sebab itu saya fikirkan oleh sebab mereka akan dilantik nanti biarlah mereka 
yang membuat keputusan mereka masing-masing berdasarkan apa yang telah kita 
bahaskan dalam Dewan ini. Terima kasih. 

Tuan Pengerusi [Datuk Ronald Kiandee]: Ahli-ahli Yang Berhormat, masalahnya 
ialah bahawa pindaan yang dicadangkan oleh...   

Tuan Chua Tian Chang [Batu]:  [Bangun] 

Tuan Pengerusi [Datuk Ronald Kiandee]: Sudah tidak ada Yang Berhormat. 
Saya tidak nampak Yang Berhormat bangun dan telah dijawab oleh Menteri, selesailah 
untuk seksyen itu Yang Berhormat. Ahli-ahli Yang Berhormat, masalahnya ialah bahawa 
pindaan yang dicadangkan dalam kertas pindaan hendaklah dipersetujukan. 

Pindaan dikemuka bagi diputuskan; dan tidak disetujukan. 



57. Akan tetapi dalam gate keeper kita ini, Jawatankuasa Aduan ini, tidak ada satu tempoh masa menetapkan berapa lama untuk beri balik laporan kepada suruhanjaya. Jadi apa yang saya cadangkan ialah dalam seksyen 26 ini, yang asal ini mengatakan, "Maka Jawatankuasa Aduan hendaklah membuat satu laporan kepada suruhanjaya mengenai aduan ini dan dapatannya, dan membuat syor supaya suruhanjaya menolak aduan itu.." Saya cadangkan selepas "suruhanjaya mengenai aduan ini dan dapatannya,...", dimasukkan perkataan "dalam jangka masa enam minggu selepas aduan tersebut didaftarkan dengan Suruhanjaya Integriti Agensi Penguatkuasaan". # 1510. Ini akan menjadikan seksyen 26 ini konsisten dengan seksyen 27(3), seksyen 27(7) dan juga seksyen 32 dan seksyen 30(3) dan juga akan menjadikan siap ini lebih berkesan. Terima kasih. Tuan Pengerusi [Datuk Ronald Kiandee]: Masalahnya ialah bahawa pindaan sebagaimana yang tertera di dalam kertas pindaan yang telah dibentangkan oleh Yang Berhormat Sungai Siput sekarang ini terbuka untuk dibahas. Sila Yang Berhormat Menteri. 3.12 ptg. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Pengerusi, kerajaan telah terima cadangan pindaan ini. Cadangan enam minggu selepas aduan tersebut didaftarkan dengan Suruhanjaya Integriti Agensi Penguatkuasaan adalah terlalu lama bagi hal perkara ini. Enam minggu lama pada pandangan kita. Hal perkara dalam subseksyen 26(4) ini ialah berkenaan dengan keadaan apabila Jawatankuasa ingin membuat syor untuk menolak sesuatu aduan. Pada pandangan saya, enam minggu hanya untuk membuat syor kepada suruhanjaya untuk menolak sesuatu aduan adalah terlalu lama dan tidak wajar. Biarlah suruhanjaya menentukan tempoh masa yang sesuai mengikut budi bicaranya. Suruhanjaya dijangka akan menetapkan prosedur yang lebih cepat. Suruhanjaya boleh menetapkan Standard Operating Procedure yang perlu diikuti oleh Jawatankuasa Aduan dalam peraturan-peraturan yang dibuat. Adalah dijangkakan bahawa masa yang lebih wajar bagi tindakan yang perlu diambil bagi hal perkara ini ialah paling awal 14 hari atau paling lewat empat minggu. Biarlah suruhanjaya menetapkan sendiri melalui peraturan-peraturan ini dan Tuan Pengerusi, saya akan menjamin iaitu pindaan Yang Berhormat Sungai Siput ini dibawa yang mahukan dikenakan masa enam minggu dan tidak dipersetujui oleh pihak kerajaan, ini akan kita sampaikan perbahasan ini kepada pihak suruhanjaya nanti apabila mereka bermesyuarat untuk melihat, apabila hendak menentukan masa nanti melihat tentang the spirit di kalangan Ahli-ahli Parlimen berkenaan dengan masa ini. Yang Berhormat cadang enam minggu tetapi pihak kerajaan cadang paling lewat empat minggu. Akan tetapi sebaik- baiknya 14 hari. Jadi sebab itu saya fikirkan oleh sebab mereka akan dilantik nanti biarlah mereka yang membuat keputusan mereka masing-masing berdasarkan apa yang telah kita bahaskan dalam Dewan ini. Terima kasih. Tuan Pengerusi [Datuk Ronald Kiandee]: Ahli-ahli Yang Berhormat, masalahnya ialah bahawa pindaan yang dicadangkan oleh... Tuan Chua Tian Chang [Batu]: [Bangun]. Tuan Pengerusi [Datuk Ronald Kiandee]: Sudah tidak ada Yang Berhormat. Saya tidak nampak Yang Berhormat bangun dan telah dijawab oleh Menteri, selesailah untuk seksyen itu Yang Berhormat. Ahli-ahli Yang Berhormat, masalahnya ialah bahawa pindaan yang dicadangkan dalam kertas pindaan hendaklah dipersetujukan. Pindaan dikemuka bagi diputuskan; dan tidak disetujukan.